CELEX: 62019CB0108
Language: lt
Date: 2021-01-14 00:00:00
Title: Byla C-108/19: 2021 m. sausio 14 d. Teisingumo Teismo (dešimtoji kolegija) nutartis byloje (Curtea de Apel Bucureşti (Rumunija) prašymas priimti prejudicinį sprendimą) Krakvet sp. z o.o. sp.k. / Direcţia Generală Regională a Finanţelor Publice Bucureşti, Administraţia Fiscală pentru Contribuabili Nerezidenţi (Prašymas priimti prejudicinį sprendimą – Teisingumo Teismo procedūros reglamento 99 straipsnis – Bendra pridėtinės vertės mokesčio sistema (PVM) – Direktyva 2006/112/EB – 33 straipsnis – Apmokestinamųjų sandorių vykdymo vietos nustatymas – Prekių tiekimas užtikrinant gabenimą – Prekių, kurias siunčia ar gabena tiekėjas arba kurios siunčiamos ar gabenamos jo vardu, tiekimas – Pardavimas interneto svetainėje – Pirkėjo sudaryta su tiekėjo pasiūlyta bendrove prekių gabenimo sutartis)

2021 4 19   
            
            
               LT
            
            
               Europos Sąjungos oficialusis leidinys
            
            
               C 138/13
            
         
      2021 m. sausio 14 d. Teisingumo Teismo (dešimtoji kolegija) nutartis byloje (Curtea de Apel Bucureşti (Rumunija) prašymas priimti prejudicinį sprendimą) Krakvet sp. z o.o. sp.k. / Direcţia Generală Regională a Finanţelor Publice Bucureşti, Administraţia Fiscală pentru Contribuabili Nerezidenţi
      
      (Byla C-108/19) (1)
      
      (Prašymas priimti prejudicinį sprendimą - Teisingumo Teismo procedūros reglamento 99 straipsnis - Bendra pridėtinės vertės mokesčio sistema (PVM) - Direktyva 2006/112/EB - 33 straipsnis - Apmokestinamųjų sandorių vykdymo vietos nustatymas - Prekių tiekimas užtikrinant gabenimą - Prekių, kurias siunčia ar gabena tiekėjas arba kurios siunčiamos ar gabenamos jo vardu, tiekimas - Pardavimas interneto svetainėje - Pirkėjo sudaryta su tiekėjo pasiūlyta bendrove prekių gabenimo sutartis)
      (2021/C 138/16)
      Proceso kalba: rumunų
      
         Prašymą priimti prejudicinį sprendimą pateikęs teismas
      
      
         Curtea de Apel Bucureşti
      
      
         Šalys
      
      
         Apeliantė: Krakvet sp. z o.o. sp.k.
      
      
         Kitos apeliacinio proceso šalys: Direcţia Generală Regională a Finanţelor Publice Bucureşti, Administraţia Fiscală pentru Contribuabili Nerezidenţi
      
      
         Rezoliucinė dalis
      
      2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 33 straipsnis turi būti aiškinamas taip, kad, kalbant apie prekes, vienoje valstybėje narėje įsisteigusio tiekėjo parduotas interneto svetainėje kitoje valstybėje narėje esantiems pirkėjams, kai dėl šių prekių pristatymo šie pirkėjai, remdamiesi šio tiekėjo siūlomais pristatymo būdais, pasirenka bendrovę, kuri pasiūlyta šioje interneto svetainėje ir su kuria jie sudaro atskirą sutartį, nei sutartis, juos siejanti su minėtu tiekėju dėl aptariamų prekių pirkimo, turi būti laikoma, kad šias prekes gabena „tiekėjas“ arba tai buvo daroma „jo vardu“, kaip tai suprantama pagal šį 33 straipsnį, kai minėtas tiekėjas atliko lemiamą vaidmenį inicijuojant pagrindinėje byloje nagrinėjamų prekių siuntimą ar gabenimą ir organizuojant gabenimo esminius etapus; tai turi patikrinti prašymą priimti prejudicinį sprendimą pateikęs teismas, atsižvelgdamas į visas pagrindinės bylos aplinkybes.
      
         (1)  OL C 172, 2019 5 20.